বঙ্গবন্ধু বলেছিলেন,‘আমাদের পরিস্কার কথা-আফ্রিকা হোক, লেটিন আমেরিকা হোক, আরব দেশ হোক, যেখানেই মানুষ শোষিত, যেখানে মানুষ অত্যাচারিত, যেখানে মানুষ দুঃখী, যেখানে মানুষ সা¤্রাজ্যবাদীদের দ্বারা নির্যাতিত আমরা বাংলার মানুষ দুঃখী মানুষের সঙ্গে আছি ও থাকবো।’ তাঁর এ দীপ্ত ঘোষণায়ই শেষ পর্যন্ত কাল হলো। সামাজ্যবাদী শক্তির রক্তচক্ষুর মুখোমুখী হলেন তিনি। তবু তিনি অবিচল থেকেছেন তাঁর কথা ও কাজে। মার্কিন ষড়যন্ত্র ও চক্রান্তকে ব্যর্থ করে দিয়ে আমাদের স্বাধীনতা লাভ এবং জাতীয় ও আন্তর্জাতিক ক্ষেত্রে বঙ্গবন্ধুর স্বাধীন নীতি অনুসরণের অপরাধ সা¤্রাজ্রবাদীরা সহ্য করতে পারেনি। তাই স্বাধীনতা লাভের শুরু থেকেই আমেরিকার রোষানলে পড়েন বঙ্গবন্ধু। তাই তারা যে কোনো মূল্যে তাঁকে দুনিয়া থেকে চিরতরে সরিয়ে দেয়ার ষড়যন্ত্রে লিপ্ত হয়। সদ্য স্বাধীন বাংলাদেশে অর্থ ও খাদ্য সাহায্য বন্ধ করে দিয়ে কৃত্তিম খাদ্য সঙ্কট সৃষ্টির মাধ্যমে দুর্ভিক্ষ সৃষ্টি করে বঙ্গবন্ধুর পর্বত সমান জনপ্রিয়তায় ধ্বস নামানোর হেন কৌশল নেই যা তারা করেনি। সর্বোপরি, বঙ্গবন্ধু হত্যাকান্ডে আমেরিকার গোয়েন্দা সংস্থা সি-আই-এ-এর জড়িত থাকার বিষয়টি এখন ওপেন সিক্রেট। আমেরিকা তাদের গোয়েন্দা সংস্থার মাধ্যমে; আওয়ামী লীগ ও বঙ্গবন্ধুর আজন্ম শত্রু পাকিস্তান ও পাকিস্তানের গোয়েন্দা সংস্থা আই-এস-আই-এর সহযোগীতায় জিয়া, মোসতাক, ডালিম, ফারুক, রশিদের মতো ক্ষুনীদের দিয়ে বঙ্গবন্ধুকে হত্যার পরিকল্পনা বাস্তবায়িত করে।